অ্যাক্সিওন ফেমিনিস্টা ডোমিনিকানা

অ্যাক্সিওন ফেমিনিস্টা ডোমিনিকানা (এফএফডি) ডোমিনিকান প্রজাতন্ত্রে একটি নারী সংগঠন ছিল। এটি ১৯৩১ সালে প্রতিষ্ঠিত হয়।

১৯৩১ সালে আবিগাইল মেহিয়া দ্বারা অ্যাক্সিওন ফেমিনিস্টা ডোমিনিকানা (এফএফডি) প্রতিষ্ঠিত হওয়ার মাধ্যমে ডোমিনিকান প্রজাতন্ত্রে নারী আন্দোলন সংগঠিত হয়। এফএফডির উদ্দেশ্য ছিল পুরুষ এবং নারীর মধ্যে আইনগত সমতার জন্য কাজ করা, যার মধ্যে নারীদের ভোটাধিকারের বিষয়ও অন্তর্ভুক্ত ছিল। এই লক্ষ্য অর্জনের জন্য, সার্বভৌম শাসক রাফায়েল ট্রুজিল্লোর সাথে এফএফডি জোটবদ্ধ হয়। নারীদের মধ্যে তার শাসনের জন্য সমর্থন পেতে এবং তার শাসনের আধুনিক চিত্র উপস্থাপন করতে ট্রুজিল্লো এফএফডিকে ব্যবহার করেন। এর ফলে, "নারীবাদী" শব্দটি ডোমিনিকান প্রজাতন্ত্রে "ট্রুজিলিস্টা" (মহিলা ট্রুজিল্লো-সমর্থক)-র সমার্থক হয়ে ওঠে।Fernandez-Asenjo, Maria-Mercedes (2015-01-01). De maestras normalistas a 'damas trujillistas': El feminismo Dominicano, 1915-1946 (Thesis) – via ProQuest.

ট্রুজিল্লো অবশেষে এফএফডির সমর্থনের জন্য তার প্রতিশ্রুতি পালন করেন এবং এগারো বছর পর ১৯৪২ সালে ডোমিনিকান প্রজাতন্ত্রে নারীদের ভোটাধিকার প্রবর্তন করা হয় এবং প্রথম নারীদল হিসেবে মিলাডি ফেলিক্স ডি ল'অফিসিয়াল, ইসাবেল মায়ের এবং হোসেফা সানচেজ ডে গঞ্জালেস—পার্লামেন্টে নির্বাচিত হন।

 তথ্যসূত্র 

বিষয়শ্রেণী:নারীর ভোটাধিকার
বিষয়শ্রেণী:নারীবাদ
বিষয়শ্রেণী:১৯৩১-এ প্রতিষ্ঠিত